Foto: Press TV Eron islom inqilobi posbonlari korpusi harbiy-havo kuchlarining Su-22 qiruvchi-bombardimonchisi mamlakat janubida halokatga uchradi. Bu haqda RIA Novosti Islom inqilobi posbonlari korpusining jamoatchilik bilan aloqalar bo‘yicha bo‘limiga tayangan holda xabar bermoqda. "Islom inqilobi posbonlari korpusi harbiy-havo kuchlarining Su-22 harbiy samolyoti Fors viloyatidagi harbiy mashqlar vaqtida halokatga uchradi. Hodisa ertalabki soat 8 da yuz bergan. Uchuvchi voqea joyida hayotdan ko‘z yumdi", - deyiladi bayonotda.